Miguela Xuereb .td_uid_2_60abc29ae2066_rand.td-a-rec-img{text-align:left}.td_uid_2_60abc29ae2066_rand.td-a-rec-img img{margin:0 auto 0 0} Eluf ta' ritratti ta' nisa meħuda b'kameras moħbija f'toilet tan-nisa nstabu fuq tagħmir elettroniku ta' Albert Buttigieg li jinsab mixli b'ħasil ta' flus. Dan ħareġ waqt il-kumpilazzjoni tax-xhieda fil-konfront ta' Buttigieg u Florinda Sultana, bit-tnejn jinsabu mixlija b'ħasil ta' flus permezz ta' żewġ ristoranti, wieħed fil-Belt u l-ieħor f'Marsaxlokkk. It-Tnejn, fix-xhieda tiegħu, l-espert tal-Qorti Martin Bajada, li tqabbad biex janalizza l-apparat elettroniku li nqabad mill-Pulizija, qal li sab madwar 14,000 ritratt li jidher li ttieħdu minn kamera moħbija f'toilet tan-nisa. L-espert ma speċifikax jekk il-kameras kienux moħbija fit-toilet tar-ristorant. Ix-xhieda ta' Bajada ħalliet lill-Maġistrat Donatella Frendo Dimech maħsuda u ordnat lill-Kummissarju tal-Pulizija biex jinvestiga l-informazzjoni żvelata minnu. Florinda u Buttigieg huma akkużati li kienu qed jidhru għal kumpaniji li kienu jmexxu r-ristoranti Porticello fil-Belt u Capo Mulini f'Marsaxlokk biex jinħaslu flus li allegatament kienu ġejjin minn kutrabandu taż-żejt. It-tifla tar-rispett ta' Darren Debono titqiegħed taħt att ta' akkuża Illum, xehdu wkoll impjegati li kienu jaħdmu fir-ristoranti, bl-ex chef Alessandro Dipieroi xehed li kien jitħallas b'ċekk u kkonferma li Florinda Sultana kienet tmexxi dak li kien magħruf bl-isem ta' Scoglitti Restaurant waqt li Albert Butigieg kien imexxi Capo Muglini. Ħaddiema oħra xehdu li huma wkoll kienu jitħallsu b'ċekk. L-Avukati Stefano Filletti u Martina Cuschieri qed jidhru għall-akkużati. Il-Prosekuzzjoni qed titmexxa mill-Ispetturi Joseph Xerri, James Turner u Omar Caruna. Huma qed jiġu assistit mill-Avukat Antoine Agius Bonnici u Cinzia Azzopardi Alamango mill-Uffiċċjut al-Avukat Ġenerali. .td_uid_3_60abc29ae235c_rand.td-a-rec-img{text-align:left}.td_uid_3_60abc29ae235c_rand.td-a-rec-img img{margin:0 auto 0 0}